# Talíria Petrone Soares

Talíria Petrone Soares (Niterói, 9 d'abril de 1985) és una professora, política i activista brasilera. Va ser regidora del Partit Socialisme i Llibertat (PSOL) a l'Ajuntament de Niterói, havent estat la més votada el 2016. Va ser elegida diputada federal pel mateix partit a les eleccions de 2018.

## Trajectòria

Filla d'un pare músic i una mare mestra, va néixer al barri de Ponta d'Areia, a Niterói, i al barri de Fonseca, a la zona nord, va viure la seva infantesa. Llicenciada en Història per la Universitat Estatal de Rio de Janeiro (UERJ) i màster en Treball Social per la Universitat Federal Fluminense (UFF), és professora del sistema escolar públic.
Durant la universitat, va deixar la carrera d'Història i va anar a Portugal per a treballar com a esportista professional de voleibol. Va tornar després de dos anys.
Activista pels drets humans, pels drets de les dones, del movimento negro i pels drets LGBT durant anys, es va presentar a les primeres eleccions el 2012. El 2016, va tornar-hi, en una decisió que implicava la seva amiga Marielle Franco, en què ambdues van decidir presentar-se als ajuntaments, Petrone a Niterói i Franco a Rio de Janeiro. Ambdues van ser elegides. Petrone va obtenir 5.121 vots, fet que la va convertir en la més votada en aquelles eleccions.
El 2018 va ser escollida com a diputada federal amb 107.317 vots, la novena més votada de l'Estat brasiler. El 2021, va assumir el lideratge del PSOL a la Cambra de Diputats del Brasil.
Com a parlamentària ha rebut amenaces de mort a les xarxes socials i també en trucades telefòniques a la seu del PSOL de la ciutat. En aquests contactes, l'assetjador va anunciar que faria explotar el lloc. Les amenaces es van denunciar a la Policia Civil.
El juny de 2019, mentre exercia el mandat de diputada federal, va tornar a ser víctima d'amenaces de mort. La Policia Legislativa de la Cambra de Diputats acompanya Petrone en tots els seus desplaçaments a Brasília després que es descobrís que s'estava elaborant un pla contra la seva vida des de 2018.

## Referències

* 1 2 «Perfil da Vereadora Talíria Petrone no portal da Câmara Municipal». Câmara de Niterói. Arxivat de l'original el 2018-08-20. [Consulta: 19 agost 2018].
* ↑ Galarraga Gortázar, Naiara «Talíria Petrone, abanderada de los ausentes en el Congreso de Brasil» (en castellà). El País [Madrid], 11-02-2019. ISSN: 1134-6582.
* ↑ «Feminista e negra, Talíria Petrone é a vereadora mais votada de Niterói». Extra. [Consulta: 19 agost 2018].
* ↑ Neder, Lívia. «PSOL muda estratégia e lança Talíria Petrone à Câmara Federal». O Globo, 29-04-2018. [Consulta: 29 agost 2018].
* ↑ «Còpia arxivada» (en portuguès brasiler). HuffPost Brasil, 07-10-2018. Arxivat de l'original el 2020-09-27 [Consulta: 29 juny 2021]. Arxivat 2020-09-27 a Wayback Machine.
* ↑ Brasil. «Talíria Petrone Soares» (en portuguès brasiler). CPDOC Centro de Pesquisa e Documentação História Contemporânea do. [Consulta: 15 abril 2021].
* 1 2 3 «'Irmã de vida' de Marielle e ameaçada de morte: a vereadora mais votada de Niterói». BBC Brasil. [Consulta: 19 agost 2018].
* ↑ Tatiana Dias, Rafael Moro Martins. «ELOGIAR DITADORES É A MELHOR MANEIRA DE A ESQUERDA CONTINUAR PERDENDO». The Intercept Brasil. First Look Mefia, 22-01-2020. Arxivat de l'original el 2020-02-24. [Consulta: 23 febrer 2020].
* ↑ «Eleições 2016: Talíria Petrone». TSE. [Consulta: 19 agost 2018].
* ↑ «A herdeira de Marielle Franco». O Dia. [Consulta: 19 agost 2018].
* ↑ «'Efeito Marielle': candidatas ligadas à ex-vereadora são eleitas deputadas». G1. [Consulta: 8 octubre 2018].
* ↑ «Talíria Petrone é a nova líder da bancada do PSOL na Câmara». PSOL. [Consulta: 3 febrer 2021].
* ↑ «"Merece uma 9 mm na nuca", apesar das ameaças, Talíria Petrone não recua». Brasil de Fato. [Consulta: 19 agost 2018].
* ↑ «Amiga de Marielle, deputada Talíria Petrone volta a sofrer ameaças de morte». UOL. [Consulta: 2 juliol 2019].